

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – Директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Насоки за кандидатстване по процедура чрез подбор № BG06RDNP001-4.017 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програма за развитие на селските райони за периода 2014-2020 година.* |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД09-889 от 14.08.2024 г. на ръководителя на Управляващия орган на Програма за развитие на селските райони 2014-2020 е обявен прием и са утвърдени Насоки за кандидатстване по процедура чрез подбор № BG06RDNP001-4.017 „Целеви прием за проектни предложения за повишаване на ефективността при потреблението на вода в селското стопанство“ по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програма за развитие на селските райони за периода 2014-2020 година (ПРСР). Заповедта е изменена със Заповед № РД09-1180 от 15.11.2024 г., с която е удължен периода за прием на проектни предложения.

Съгласно Регламент (ЕС) 2020/2220 от 23 декември 2020 г. на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г. крайният срок за извършване на плащанията по Програмата за развитие на селските райони 2014-2020 г. се удължава до 31 декември 2025 г. В тази връзка в Насоките за кандидатстване е заложен срок на изпълнение до 10 месеца, но не по-късно от 01 септември 2025 г.

Следва да се вземе предвид, че по част от одобрените проекти по процедурата договори все още не са сключени, като крайният срок 1 септември 2025 г. не позволява изпълнение на заложените дейности и разходи.

В раздел 8.1 на Програмата е включен текст, че „*Крайният срок за изпълнение на проекти по инвестиционните мерки е не по-късно от 1 октомври 2025 г., освен ако не е предвидено друго в насоките за кандидатстване по конкретната процедура или в европейското законодателство.*“

В тази връзка крайният срок за изпълнение на договорите може да бъде удължен до 30 септември 2025 г., с което да се позволи на бенефициентите със сключени договори за предоставяне на финансова помощ да имат на разположение по-благоприятен срок за изпълнение.

Крайният срок за приключване на Програмата за развитие на селските райони 2014-2020 г. е 31.12.2025 г. Новият краен срок за изпълнение на административните договори и подаване на искане за окончателно плащане по процедура № BG06RDNP001-4.017 е съобразен именно с този краен срок, както и със срока за администриране на окончателното плащане, предвиден в Условията за изпълнение и административните договори.

Подмярка 4.1 „Инвестиции в земеделски стопанства“ е ключова за ПРСР 2014-2020 г., като чрез нея се изпълняват значителен брой инвестиционни проекти, по които земеделските стопани подават искания за плащане. Удължаването на срока за изпълнение на сключените договори за подпомагане ще допринесе за успешно реализиране на по-голям брой проектни предложения, които съответстват на условията за допустимост. Изпълнението на тези проектни предложения ще подпомогне постигане на целите на ПРСР 2014-2020, в частност на подмярка 4.1. „Инвестиции в земеделски стопанства“.

В резултат на осигуреното допълнително време за изпълнение на договорените инвестиции се очаква да се реализират проекти, които да допринесат за повишаване на конкурентоспособността на земеделските стопанства и постигане на значителен екологичен ефект чрез по-добро управление на водите на ниво стопанство.

Проектът на заповед за изменение на Заповед № РД09-889 от 14.08.2024 г., изменена със Заповед № РД09-1180 от 15.11.2024 г., и проект на доклад на заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7, т. 1 от ЗУСЕФСУ предлагам да издадете заповед за изменение на Заповед № РД09-889 от 14.08.2024 г., изменена със Заповед № РД09-1180 от 15.11.2024 г. на заместник-министъра на земеделието и храните и ръководител на Управляващия орган на Програма за развитие на селските райони 2014 – 2020 г., с която са утвърдени Насоки за кандидатстване по процедура чрез подбор № BG06RDNP001-4.017 „Целеви прием за проектни предложения за повишаване на ефективността при потреблението на вода в селското стопанство“ по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.

**Приложение:** Проект на Заповед за изменение на Насоки за кандидатстване.

С уважение,

